pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกดีอีเอสเตือนข่าวปลอมเตรียมรับมือพายุ 5 ลูก ที่จะส่งผลกระทบกับประเทศไทย
วันจันทร์ที่ 1 พฤศจิกายน 2564
โฆษกดีอีเอสเตือนข่าวปลอมเตรียมรับมือพายุ 5 ลูก ที่จะส่งผลกระทบกับประเทศไทย
โฆษกดีอีเอสเตือนข่าวปลอมเตรียมรับมือพายุ 5 ลูก ที่จะส่งผลกระทบกับประเทศไทย
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าตามที่มีการเผยแพร่ข้อมูลภัยพิบัติประเด็นเรื่องเตรียมรับมือพายุ5ลูกที่จะส่งผลกระทบกับประเทศไทยทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยกรมอุตุนิยมวิทยากระทรวงดิจิทัลเพื่อเศรษฐกิจและสังคมพบว่าประเด็นดังกล่าวนั้นเป็นข้อมูลเท็จ
กรณีการโพสต์ให้ข้อมูลในสื่อสังคมออนไลน์ถึงพายุ5ลูกที่อาจส่งกระทบต่อประเทศไทยนั้นทางกรมอุตุนิยมวิทยาได้ตรวจสอบและติดตามสถานการณ์พายุหมุนเขตร้อนในสัปดาห์นี้(1 – 8พฤศจิกายน2564)พบว่ายังไม่มีสัญญาณการก่อตัวของพายุหมุนเขตร้อนที่จะมีผลกระทบต่อประเทศไทยแต่อย่างไรอาจจะมีหย่อมความกดอากาศต่ําที่ปรากฏบริเวณทะเลจีนใต้และอ่าวไทยในบางช่วงเวลาทําให้ภาคใต้มีฝนเพิ่มขึ้นได้ในระยะนี้ โดยพยากรณ์อากาศ7วันข้างหน้าระหว่างวันที่31ตุลาคม2564 – 6พฤศจิกายน2564พบว่าในช่วงดังกล่าวบริเวณความกดอากาศสูงหรือมวลอากาศเย็นจากประเทศจีนแผ่ปกคลุมภาคตะวันออกเฉียงเหนือตอนบนและทะเลจีนใต้ส่งผลให้มีลมตะวันออกเฉียงเหนือและลมตะวันออกพัดปกคลุมประเทศไทยและอ่าวไทยทําให้ประเทศไทยยังคงมีฝนฟ้าคะนองเกิดขึ้นในระยะนี้
โดยมีฝนตกหนักบางแห่งในภาคใต้ส่วนในช่วงวันที่2 – 6พฤศจิกายน2564ซึ่งบริเวณความกดอากาศสูงหรือมวลอากาศเย็นจากประเทศจีนที่ปกคลุมประเทศไทยตอนบนและทะเลจีนใต้มีกําลังอ่อนลงทําให้ประเทศไทยตอนบนมีฝนลดลงและมีอากาศเย็นในตอนเช้าสําหรับภาคใต้ลมตะวันออกและลมตะวันออกเฉียงเหนือยังคงพัดปกคลุมภาคใต้และอ่าวไทยตลอดช่วงทําให้ภาคใต้ยังคงมีฝนตกต่อเนื่องและมีฝนตกหนักบางแห่งจึงขอให้ประชาชนบริเวณประเทศไทยตอนบนดูแลรักษาสุขภาพเนื่องจากสภาพอากาศที่เปลี่ยนแปลงส่วนประชาชนบริเวณพื้นที่เสี่ยงภัยในภาคใต้ควรระวังอันตรายจากฝนตกหนักและฝนที่ตกสะสมซึ่งอาจทําให้เกิดน้าท่วมฉับพลันและน้ําป่าไหลหลาก
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากกรมอุตุนิยมวิทยาสามารถติดตามได้ที่เว็บไซต์http://www.tmd.go.th, Facebook:กรมอุตุนิยมวิทยา, Application: Thai weatherหรือติดต่อสายด่วน1182 (ตลอด24ชั่วโมง) ทั้งนี้ขอความร่วมมือประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
************
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 22 - 28 เมษายน 2565
วันศุกร์ที่ 29 เมษายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 22 - 28 เมษายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 22 - 28 เมษายน 2565 พบการกระทําผิด จํานวน 607 คดี คิดเป็นเงินค่าปรับ 8.02 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิต โดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใสและ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพ ของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 22 - 28 เมษายน 2565) พบว่ามีการกระทําผิด จํานวน 607 คดี คิดเป็นเงินค่าปรับ 8.02 ล้านบาท โดยแยกเป็น สุรา จํานวน 357 คดี ค่าปรับ 2.87 ล้านบาท ยาสูบ จํานวน 181 คดี ค่าปรับ 3.88 ล้านบาท ไพ่ จํานวน 12 คดี ค่าปรับ 0.07 ล้านบาท น้ํามันและผลิตภัณฑ์น้ํามัน จํานวน 29 คดี ค่าปรับ 0.58 ล้านบาท น้ําหอม จํานวน 2 คดี ค่าปรับ 0.06 ล้านบาท รถจักรยานยนต์ จํานวน 16 คดี ค่าปรับ 0.28 ล้านบาท และสินค้าอื่น ๆ จํานวน 10 คดี ค่าปรับ 0.28 ล้านบาท โดยมีของกลางแยกเป็นน้ําสุรา จํานวน 1,412.705 ลิตร ยาสูบ จํานวน 25,911 ซอง ไพ่ จํานวน 268 สํารับ น้ํามันและผลิตภัณฑ์น้ํามัน จํานวน 13,025.000 ลิตร น้ําหอม จํานวน 1,100 ขวด รถจักรยานยนต์ จํานวน 17 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 28 เมษายน 2565 พบว่ามีการกระทําผิด จํานวน 15,893 คดี คิดเป็นเงินค่าปรับ 286.22 ล้านบาท โดยแยกเป็น สุรา จํานวน 8,566 คดี ค่าปรับ 75.79 ล้านบาท ยาสูบ จํานวน 5,457 คดี ค่าปรับ 142.43 ล้านบาท ไพ่ จํานวน 263 คดี ค่าปรับ 2.71 ล้านบาท น้ํามันและผลิตภัณฑ์น้ํามัน จํานวน 450 คดี ค่าปรับ 19.68 ล้านบาท น้ําหอม จํานวน 78 คดี ค่าปรับ 4.05 ล้านบาท รถจักรยานยนต์ จํานวน 723 คดี ค่าปรับ จํานวน 16.71 ล้านบาท และสินค้าอื่น ๆ จํานวน 356 คดี ค่าปรับ 24.85 ล้านบาท โดยมีของกลางแยกเป็นน้ําสุรา จํานวน 130,455.320 ลิตร ยาสูบ จํานวน 2,981,073 ซอง ไพ่ จํานวน 17,389 สํารับ น้ํามันและผลิตภัณฑ์น้ํามัน จํานวน 601,660.000 ลิตร น้ําหอม จํานวน 88,247 ขวด รถจักรยานยนต์ จํานวน 881 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-รับมอบแนวทางในการดำเนินงาน
วันจันทร์ที่ 18 กรกฎาคม 2565
รับมอบแนวทางในการดําเนินงาน
รับมอบแนวทางในการดําเนินงาน
วันนี้ (18 กรกฏาคม 2565) นางวรวรรณ ชิตอรุณ รองปลัดกระทรวงอุตสาหกรรม ร่วมแสดงความยินดี กับ นายนราวิทย์ เปาอินทร์ ผู้อํานวยการสถาบันพัฒนาวิสาหกิจขนาดกลางและขนาดย่อม (ISMED) ในโอกาสเข้ารับตําแหน่งใหม่ พร้อมมอบแนวทางและสร้างเครือข่ายการดําเนินงาน เพื่อให้สอดคล้องกับการดําเนินงานของกระทรวงอุตสาหกรรม และตอบโจทย์รัฐบาล ณ ห้องชุณหะวัณ ชั้น 3 กระทรวงอุตสาหกรรม
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ชื่นชมปฏิบัติการส่งคนไทยในยูเครนกลับบ้านประสบความสำเร็จ ขอบคุณหน่วยงานที่เกี่ยวข้องร่วมดำเนินการอย่างมีประสิทธิภาพ
วันจันทร์ที่ 7 มีนาคม 2565
​โฆษกรัฐบาลเผย นายกฯ ชื่นชมปฏิบัติการส่งคนไทยในยูเครนกลับบ้านประสบความสําเร็จ ขอบคุณหน่วยงานที่เกี่ยวข้องร่วมดําเนินการอย่างมีประสิทธิภาพ
​โฆษกรัฐบาลเผย นายกฯ ชื่นชมปฏิบัติการส่งคนไทยในยูเครนกลับบ้านประสบความสําเร็จ ขอบคุณหน่วยงานที่เกี่ยวข้องร่วมดําเนินการอย่างมีประสิทธิภาพ
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบความคืบหน้าการดําเนินการส่งตัวคนไทยในยูเครนกลับบ้านเพิ่มเติม ดีใจที่พี่น้องชาวไทยทุกคนที่แสดงความประสงค์เดินทางกลับถึงประเทศไทยแล้ว ขอบคุณเจ้าหน้าที่ทุกฝ่ายที่มีส่วนร่วมปฏิบัติภารกิจนี้ รวมทั้ง นายกรัฐมนตรีห่วงใยต่อผู้ที่ประสงค์จะอยู่ในยูเครนกับครอบครัวต่อ โดยได้สั่งการเน้นย้ําหน่วยงานที่รับผิดชอบต้องเตรียมพร้อมให้ความช่วยเหลือหากเกิดความตึงเครียดเพิ่มเติม
โฆษกประจําสํานักนายกรัฐมนตรีกล่าวว่า กระทรวงการต่างประเทศ โดยสถานเอกอัครราชทูต ณ กรุงวอร์ซอ ประเทศโปแลนด์รายงานความคืบหน้าการช่วยเหลือคนไทยในยูเครน โดยคณะคนไทยชุดที่ 6 จํานวน 14 คนได้เดินทางโดยสายการบินกาตาร์กลับประเทศไทยและมีกําหนดเดินทางถึงสนามบินสุวรรณภูมิในวันนี้ (7 มีนาคม 2565) เวลา 12.40 น. และคณะคนไทยชุดที่ 7 จํานวน 12 คน จะเดินทางโดยสายการบินไทยออกจากกรุงบูคาเรสต์ในวันนี้และมีกําหนดถึงประเทศไทยในวันที่ 8 มีนาคม 2565 เวลา 06.50 น. นอกจากนี้ สถานเอกอัครราชทูตฯ ได้นําคนไทยคนสุดท้ายออกจากยูเครนเข้าพักที่กรุงวอร์ซอเพื่อเตรียมเดินทางกลับประเทศไทยแล้ว เป็นผลสําเร็จของปฏิบัติการที่ได้นําคนไทยจํานวน 230 คนออกจากยูเครนได้อย่างรวดเร็ว และปลอดภัย
ในการนี้ นายธนกรฯ กล่าวว่า ขอขอบคุณหน่วยงานที่เกี่ยวข้อง กระทรวงการต่างประเทศ กระทรวงสาธารณสุข กระทรวงแรงงาน ตลอดจนคนไทยและนายจ้างแรงงานไทยในยูเครน ที่ได้มีส่วนร่วมในการช่วยพาคนไทยออกจากยูเครนในครั้งนี้
“นายกรัฐมนตรีแสดงความขอบคุณต่อหน่วยงานทุกฝ่ายที่ดําเนินงานอย่างมีประสิทธิภาพแม้อยู่ภายใต้สถานการณ์ที่ตึงเครียดในยูเครน ชื่นชมทุกภาคส่วนทั้งภาครัฐ ภาคเอกชน รวมถึงภาคประชาชนที่ได้ให้การสนับสนุน รวมทั้ง ยังคงห่วงใยชาวไทยที่แสดงความประสงค์ที่จะอยู่กับครอบครัวที่ยูเครน พร้อมกันนี้ นายกรัฐมนตรีหวังว่าสถานการณ์จะดีขึ้น ยืนยันว่าไทยสนับสนุนการใช้สันติวิธีในการแก้ไขปัญหาเพื่อลดความสูญเสียและผลกระทบ” นายธนกรฯ กล่าว
อนึ่ง สถานเอกอัครราชทูต ณ กรุงวอร์ซอ ขอให้พิจารณาเดินทางออกจากยูเครน และหากต้องการความช่วยเหลือ โปรดติดต่อสถานเอกอัครราชทูตฯ ทางไลน์ระหว่างสถานเอกอัครราชทูตฯ กับคนไทยในยูเครนได้ตลอดเวลาหรือโทรศัพท์ฉุกเฉินหมายเลข + 48 696 642 348
รัฐบาลไทย-ข่าวทำเนียบรัฐบาล-การรรถไฟแห่งประเทศไทย ชี้แจงกรณีข้อเสนอการปรับแบบแปลนก่อสร้างรถไฟทางคู่ และรถไฟความเร็วสูง ที่ผ่านพื้นที่ตำบลโคกกรวด และตำบลบ้านใหม่ จังหวัดนครราชสีมา
วันศุกร์ที่ 21 มกราคม 2565
การรรถไฟแห่งประเทศไทย ชี้แจงกรณีข้อเสนอการปรับแบบแปลนก่อสร้างรถไฟทางคู่ และรถไฟความเร็วสูง ที่ผ่านพื้นที่ตําบลโคกกรวด และตําบลบ้านใหม่ จังหวัดนครราชสีมา
ย้ําพร้อมรับฟังและพิจารณาข้อมูลในทุกมิติ เพื่อประโยชน์สูงสุดต่อประชาชนและส่วนรวมเป็นสําคัญ
ตามที่มีตัวแทนประชาชนในพื้นที่ตําบลโคกกรวด และตําบลบ้านใหม่ อําเภอเมือง จังหวัดนครราชสีมา ได้แสดงความเห็น และเสนอให้มีการปรับแบบแปลนการก่อสร้างรถไฟทางคู่ และรถไฟความเร็วสูง เพื่อไม่ส่งผลกระทบต่อประชาชนที่อาศัยอยู่ในพื้นที่นั้น
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม ชี้แจงว่า ที่ผ่านมาในการดําเนินโครงการลงทุนขนาดใหญ่ของ รฟท. ได้มีการดําเนินการด้านการมีส่วนร่วมของประชาชนมาโดยตลอด รวมถึงในส่วนโครงการก่อสร้างทางรถไฟที่พาดผ่านพื้นที่ตําบลโคกกรวด และตําบลบ้านใหม่ อําเภอเมือง จังหวัดนครราชสีมา ก็ได้มีการปรับปรุงรายละเอียดโครงการตามที่ได้หารือกับเทศบาลตําบลบ้านใหม่และจังหวัดนครราชสีมา รวมถึงผ่านขั้นตอนการมีส่วนร่วมของประชาชนในกระบวนการศึกษาออกแบบรายละเอียดและจัดทํารายงานการวิเคราะห์ผลกระทบต่อสิ่งแวดล้อม ก่อนจะนํามาสู่รูปแบบการก่อสร้างปัจจุบันพื้นที่ 2 ตําบลดังกล่าว อยู่ระหว่างการก่อสร้างโครงการความร่วมมือระหว่างรัฐบาลแห่งราชอาณาจักรไทย และรัฐบาลแห่งสาธารณรัฐประชาชนจีน ในการพัฒนาระบบรถไฟความเร็วสูงเพื่อเชื่อมโยงภูมิภาค ช่วงกรุงเทพมหานคร - หนองคาย (ระยะที่ 1 ช่ว'กรุงเทพมหานคร - นครราชสีมา) และอยู่ในแผนดําเนินงานโครงการก่อสร้างรถไฟทางคู่ ระยะที่ 1 ช่วง มาบกะเบา - ชุมทางถนนจิระ สัญญาที่ 2 ช่วง คลองขนานจิตร - ชุมทางถนนจิระ ซึ่ง ได้ดําเนินการตามข้อเรียกร้องของพื้นที่เทศบาลตําบลบ้านใหม่ ที่ต้องการให้ปรับรูปแบบโครงสร้างทางรถไฟแล้ว
โดยนายนิรุฒ มณีพันธ์ ผู้ว่า รฟท. และคณะได้มีการลงพื้นที่ จ.นครราชสีมา เพื่อรับทราบปัญหาของโครงการ ที่อาจส่งผลกระทบต่อพื้นที่ จากการพิจารณาแก้ไขปัญหาดังกล่าว ได้ข้อสรุปเบื้องต้นว่า สามารถปรับเพิ่มขนาดความสูงของทางลอดให้มากขึ้นได้ เพื่ออํานวยความสะดวกในการจราจรตามความต้องการของประชาชนในพื้นที่ จากเดิมความสูงของทางลอด 3.5 เมตรนั้น สามารถปรับเพื่มความสูงเป็น 4 ถึง 5 เมตร เพื่อให้ยานพาหนะขนาดใหญ่สามารถลอดผ่านใช้งานได้ ส่วนข้อเสนอเพิ่มเติมที่ต้องการให้ปรับเปลี่ยนแบบก่อสร้างจากการยกระดับแบบคันดินเป็นการยกระดับแบบตอม่อนั้นรฟท. ได้รับเรื่องไว้พิจารณาแล้ว
อย่างไรก็ตาม ในการพิจารณารูปแบบของโครงสร้างทางรถไฟที่เหมาะสมนั้น จะต้องคํานึงถึงความเหมาะสมทางด้านอื่น ทั้งด้านวิศวกรรม ความคุ้มค่าทางเศรษฐกิจและการเงิน รวมทั้งความเหมาะสมในการลดผลกระทบต่อชุมชนในพื้นที่ในระยะยาวควบคู่กันไปด้วยนอกจากนี้ ยังต้องคํานึงถึงผลกระทบในภาพรวมอันจะเกิดต่อผู้ใช้บริการรถไฟ อาทิ แผนการเปิดให้บริการที่อาจจะล่าช้าออกไปอันเนื่องมาจากการปรับแบบ รวมถึงเรื่องกรอบงบประมาณของโครงการก่อสร้างที่ต้องเพิ่มเติมขึ้น ซึ่งในส่วนของโครงการรถไฟความเร็วสูงได้ลงนามสัญญาแล้ว และอยู่ระหว่างดําเนินการ เป็นต้น
ท้ายนี้ รฟท. ขอเรียนย้ําว่าพร้อมรับฟัง และความคิดเห็นจากประชาชนทุกภาคส่วน เพื่อนํามาพิจารณาในมิติต่างๆอย่างรอบด้าน ให้มีความครอบคลุมและครบถ้วน โดยคํานึงถึงประโยชน์สูงสุดของการให้บริการต่อประชาชนโดยรวมเป็นสําคัญ
รัฐบาลไทย-ข่าวทำเนียบรัฐบาล-โฆษกรัฐบาลสวน “ณัฐวุฒิ” ถ้าจะโทษใครที่ทำให้ “ยิ่งลักษณ์” เป็นนายกฯ ครบ 8 ปีไม่ได้ ควรโทษตัวเองเหมาะสมที่สุด ที่ก้มหน้าก้มตาดัน กม.สุดซอย แนะวาระดำรงตำแหน่งนายกฯ ควรปล่อยให้เป็นหน้า
วันอาทิตย์ที่ 14 สิงหาคม 2565
โฆษกรัฐบาลสวน “ณัฐวุฒิ” ถ้าจะโทษใครที่ทําให้ “ยิ่งลักษณ์” เป็นนายกฯ ครบ 8 ปีไม่ได้ ควรโทษตัวเองเหมาะสมที่สุด ที่ก้มหน้าก้มตาดัน กม.สุดซอย แนะวาระดํารงตําแหน่งนายกฯ ควรปล่อยให้เป็นหน้า
โฆษกรัฐบาลสวน “ณัฐวุฒิ” ถ้าจะโทษใครที่ทําให้ “ยิ่งลักษณ์” เป็นนายกฯ ครบ 8 ปีไม่ได้ ควรโทษตัวเองเหมาะสมที่สุด ที่ก้มหน้าก้มตาดัน กม.สุดซอย แนะวาระดํารงตําแหน่งนายกฯ ควรปล่อยให้เป็นหน้าที่ของศาลรัฐธรรมนูญ
วันที่ 14 สิงหาคม 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายณัฐวุฒิ ใสยเกื้อ ผู้อํานวยการครอบครัวเพื่อไทย โพสต์เฟซบุ๊กส่วนตัวว่า การบัญญัติไว้ในรัฐธรรมนูญ ห้ามนายกฯ ดํารงตําแหน่งเกิน 8 ปี แล้วมีนักกฎหมายบางส่วนอ้างว่า ช่วงที่ พล.อ.ประยุทธ์เป็นนายกฯ จากการรัฐประหาร คือคนละเรื่องกับนายกฯ ตามรัฐธรรมนูญ 60 เอามานับรวมไม่ได้นั้น ชัดเจนว่าเรื่องนี้ไม่ใช่กฎหมาย แต่เป็นการกดหัว ที่เขียนไว้ใช้กับบางฝ่ายเท่านั้นว่า พอเข้าใจได้ว่า เมื่อรัฐธรรมนูญไม่ได้เป็นประโยชน์ให้กับพรรคพวกตัวเอง จึงเป็นธรรมดาที่นายณัฐวุฒิต้องออกมาบอกว่ารัฐธรรมนูญปัจจุบันเขียนไว้เพื่อใช้กับบางฝ่ายเท่านั้น แต่ถ้าลองว่าเป็นประโยชน์กับพรรคพวกตัวเอง ก็คงรีบชี้แจงว่าเป็นรัฐธรรมนูญฉบับประชาธิปไตยสมบูรณ์แบบ เหมือนกับที่เคยออกมานําม็อบแบบไม่สนกฎหมาย กดหัวคนส่วนใหญ่ของประเทศให้ยอมรับการละเมิดสถาบัน การทําลายทรัพย์สินราชการและเอกชน ว่าเป็นการแสดงออกอย่างหนึ่งของระบอบประชาธิปไตย ทั้ง ๆ ที่ประชาชนส่วนใหญ่ของประเทศพูดเป็นเสียงเดียวกันว่า สิ่งที่ทําคือการบ่อนทําลายประชาธิปไตย หรือต้องให้เกิดเหมือนกรณีของกฎหมายนิรโทษแบบสุดซอยขึ้นอีกอย่างนั้นหรือ ถึงจะเรียกว่าประชาธิปไตย ถ้านายณัฐวุฒิบอกว่าคนที่เขียนรัฐธรรมนูญปัจจุบันไม่ใช่นักการเมือง แต่เป็นผู้รับเหมา ตนก็เชื่อว่าในพรรคเพื่อไทยเวลานี้คงเหลือ ส.ส.อยู่น้อยเต็มที่ เพราะมีแต่ผู้รับเหมาที่รอรับคําสั่งจากประธานบริษัทเพียงคนเดียวอยู่ทุกวี่วันเช่นกัน
“ที่ผ่านมานายกฯ ไม่เคยตอบโต้ทางการเมืองใด ๆ มุ่งทํางานเพื่อช่วยประชาชนจากความเดือดร้อนลูกเดียว ส่วนที่บอกว่าถ้าไม่มีรัฐประหาร 2557 น.ส.ยิ่งลักษณ์ ชินวัตร อดีตนายกฯ ก็อาจเป็นนายกฯ 8 ปีได้เช่นกันนั้น ผมคิดว่าไม่น่าจะใช่ ที่น.ส.ยิ่งลักษณ์อยู่ครบ 8 ปีไม่ได้ก็เพราะเชื่อใครคนหนึ่ง ผลักดันกฎหมายสุดซอยจนคนทั้งประเทศรับไม่ได้ต่างหาก ถ้าจะโทษใครสักคน ก็ควรโทษตัวเองน่าจะเหมาะสมที่สุด อย่างไรก็ตาม เรื่องวาระการดํารงตําแหน่งควรปล่อยให้เป็นหน้าที่ของศาลรัฐธรรมนูญวินิจฉัย และหากศาลมีคําตัดสินอย่างไร ก็ขอให้เคารพคําตัดสินด้วย ไม่ใช่ว่าตัดสินไม่ตรงกับที่ตัวเองคาดหวังไว้ก็ตีโพยตีพาย กล่าวโทษศาลรัฐธรรมนูญอีก” นายธนกร กล่าว
รัฐบาลไทย-ข่าวทำเนียบรัฐบาล-กรมทางหลวง ดำเนินการทอดสะพานเบลี่ย์บนทางหลวงหมายเลข 108 ตอน แม่สุริน – ปางหมู จ.แม่ฮ่องสอน แล้วเสร็จ
วันเสาร์ที่ 2 กรกฎาคม 2565
กรมทางหลวง ดําเนินการทอดสะพานเบลี่ย์บนทางหลวงหมายเลข 108 ตอน แม่สุริน – ปางหมู จ.แม่ฮ่องสอน แล้วเสร็จ
เพื่อบรรเทาความเดือดร้อนในการสัญจรของประชาชน
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ตามที่เมื่อวันที่ 30 มิ.ย. 2565 ได้เกิดสถานการณ์ฝนตกหนักและมีน้ําป่าไหลหลากจนทําให้สะพานขาดบนทางหลวงหมายเลข 108 ตอน แม่สุริน - ปางหมู ช่วง กม. ที่ 340+200 (สะพานห้วยแม่สะมาด 1) อําเภอเมือง จังหวัดแม่ฮ่องสอน ส่งผลให้ประชาชนผู้ใช้ทางไม่สามารถสัญจรผ่านได้ นั้น
ขณะนี้ กรมทางหลวง (ทล.) โดยแขวงทางหลวงแม่ฮ่องสอน ร่วมกับศูนย์สร้างและบูรณะสะพานที่ 1 (พิจิตร) ซึ่งมีความพร้อมทั้งเจ้าหน้าที่ ยานพาหนะ เครื่องจักร และเครื่องมือ ได้เร่งดําเนินการทอดสะพานเบลี่ย์ (สะพานเหล็กชั่วคราว) ตลอดทั้งคืนของวันที่ผ่านมา จนการทอดสะพานแล้วเสร็จ และสามารถเปิดการจราจรได้แล้วในวันนี้ (2 ก.ค. 2565) เมื่อเวลาประมาณ 06.00 น. เพื่อบรรเทาความเดือดร้อนของประชาชนให้สามารถสัญจรไปมา โดย ทล. จะทําการสํารวจความเสียหายและบูรณะปรับปรุงซ่อมแซมสะพานดังกล่าวอย่างถาวรต่อไป
ทั้งนี้ เพื่อความปลอดภัยสําหรับผู้ใช้เส้นทาง ได้จํากัดน้ําหนักของยานพาหนะที่จะผ่านสะพานเบลี่ย์ไว้ไม่เกิน 15 ตัน สําหรับยานพาหนะที่มีน้ําหนักเกินกว่าที่กําหนด ให้ใช้ทางหลวงหมายเลข 1095 พร้อมขอความร่วมมือผู้ใช้เส้นทางโปรดสังเกตป้ายแนะนํา ป้ายเตือน ตามที่ได้ติดตั้งไว้ และขับขี่อย่างระมัดระวัง ปฏิบัติตามกฎจราจรและคําแนะนําของเจ้าหน้าที่อย่างเคร่งครัด
หากประชาชนพบเห็นถนน/สะพานชํารุดเสียหายหรือต้องการความช่วยเหลือ สามารถแจ้งเหตุได้ที่สํานักงานทางหลวง แขวงทางหลวง หมวดทางหลวงในพื้นที่ทั่วประเทศ และสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-รัฐบาลเร่งแก้หนี้ครัวเรือนทุกกลุ่มเป้าหมายอย่างมีประสิทธิภาพและยั่งยืน พร้อมหาแนวทางให้ประชาชนมีรายได้เพิ่มต่อเนื่อง
วันจันทร์ที่ 30 พฤษภาคม 2565
รัฐบาลเร่งแก้หนี้ครัวเรือนทุกกลุ่มเป้าหมายอย่างมีประสิทธิภาพและยั่งยืน พร้อมหาแนวทางให้ประชาชนมีรายได้เพิ่มต่อเนื่อง
.....
หลังจากที่ พล.อ.ประยุทธ์ จันทร์โอชา นายกรัฐมนตรี ได้กําหนดให้ปี 2565 เป็น “ปีแห่งการแก้หนี้ภาคครัวเรือน” พร้อมจัดตั้งคณะกรรมการกํากับการแก้ไขหนี้สินของประชาชนรายย่อยเพื่อพิจารณาขับเคลื่อนแนวทางแก้ไขสถานการณ์หนี้ครัวเรือนให้มีประสิทธิภาพและเป็นรูปธรรม กระทรวงการคลังได้จัดโครงการร่วมกับหน่วยงานภาครัฐและสถาบันทางการเงินต่าง ๆ เพื่อสนับสนุนการสร้างช่องทางเพื่อรายได้แก่ประชาชน ควบคู่กับการสร้างความตระหนักรู้แก่ภาคครัวเรือนในการให้ความสําคัญกับการออม การกู้ยืม และการลงทุน เป็นต้น
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอมตลาดหลักทรัพย์เปิดให้ลงทะเบียนรับเงิน 1,000 บาท ผ่าน SMS
วันพุธที่ 25 สิงหาคม 2564
โฆษกดีอีเอสเตือนอย่าหลงเชื่อข่าวปลอมตลาดหลักทรัพย์เปิดให้ลงทะเบียนรับเงิน 1,000 บาท ผ่าน SMS
โฆษกดีอีเอสเตือนอย่าหลงเชื่อข่าวปลอมตลาดหลักทรัพย์เปิดให้ลงทะเบียนรับเงิน 1,000 บาท ผ่าน SMS
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการส่งต่อข้อความเกี่ยวกับประเด็นเรื่องตลาดหลักทรัพย์แห่งประเทศไทยเปิดให้ลงทะเบียนรับเงิน1,000บาททางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยตลาดหลักทรัพย์แห่งประเทศไทยกระทรวงการคลังพบว่าประเด็นดังกล่าวนั้นเป็นข้อมูลเท็จ
กรณีชวนเชื่อระบุว่าตลาดหลักทรัพย์แห่งประเทศไทยเปิดให้ประชาชนลงทะเบียนรับเงินฟรี1,000บาทผ่านSMSพร้อมทั้งได้ระบุลิงก์เพื่อให้กดรับสิทธิทางตลาดหลักทรัพย์แห่งประเทศไทยได้ตรวจสอบและชี้แจงว่าเป็นข้อมูลเท็จและแอบอ้างเนื่องจากตลาดหลักทรัพย์ฯไม่เคยมีการส่งSMSหรือเผยแพร่ข้อความใดๆในลักษณะดังกล่าวอีกทั้งตลาดหลักทรัพย์ฯไม่มีโครงการที่เปิดให้ลงทะเบียนเพื่อรับสิทธิใดๆทั้งสิ้นโปรดอย่าหลงเชื่อSMSหรือข้อความที่แอบอ้างชื่อตลาดหลักทรัพย์ฯ
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากตลาดหลักทรัพย์แห่งประเทศไทยสามารถติดตามได้ที่เว็บไซต์www.set.or.thหรือโทร02-009-9999
นอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
**********
รัฐบาลไทย-ข่าวทำเนียบรัฐบาล-ดีอีเอส จับกระแสมือโพสต์ข่าวปลอมโหมป่วนความสงบสุขสังคม
วันเสาร์ที่ 9 กรกฎาคม 2565
ดีอีเอส จับกระแสมือโพสต์ข่าวปลอมโหมป่วนความสงบสุขสังคม
ดีอีเอส จับกระแสมือโพสต์ข่าวปลอมโหมป่วนความสงบสุขสังคม
ดีอีเอสจับตาสถานการณ์ข่าวปลอมสัปดาห์แรกก.ค. 65เฟคนิวส์บิดเบือนนโยบายรัฐ/ข่าวสารราชการ/ความสงบเรียบร้อยของสังคมพุ่งเฉียด80%ของจํานวนเรื่องที่ต้องตรวจสอบครองทั้ง10อันดับข่าวปลอมคนสนใจสูงสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่1-7ก.ค.65โดยศูนย์ต่อต้านข่าวปลอมมีข้อความที่เข้ามาทั้งสิ้น11,603,203ข้อความจากการคัดกรองมีข้อความที่ต้องดําเนินการตรวจสอบ(Verify)จํานวน300ข้อความรวมเรื่องที่ต้องดําเนินการตรวจสอบ115เรื่องและเป็นน่าจับตาว่าสัดส่วนเกือบ80%อยู่ในกลุ่มข่าวนโยบายรัฐบาล/ข่าวสารทางราชการ/ความสงบเรียบร้อยของสังคมโดยมีจํานวน78เรื่อง
ขณะที่เมื่อตรวจสอบข้อมูลเชิงลึก(Insight)พบว่าข่าวปลอมที่คนสนใจสูงสุด10อันดับในสัปดาห์ล่าสุดนี้กระจุกตัวอยู่ที่ข่าวในกลุ่มที่1คือกลุ่มข่าวนโยบายรัฐฯทั้ง10ข่าวตามลําดับดังนี้1.ศาลรัฐธรรมนูญวินิจฉัยตราฮาลาลผิดกฎหมาย2.แอปเป๋าตังให้กู้เงิน1หมื่นบาทลงทะเบียนได้ทุกอาชีพ3. DSIแจ้งให้ดาวน์โหลดแอปฯป้องกันการฉ้อโกงของDSIสามารถล็อกข้อมูลการฉ้อโกงได้ทั้งหมด4.มุสลิมไทยได้เป็นเจ้าของบัญชีธนาคารอิสลามทุกคนสามารถกู้เงินโดยไม่ต้องใช้หนี้คืนได้5.เพจFacebookและ Lineเชิญชวนเปิดพอร์ตลงทุนโดยได้รับการรับรองหรืออยู่ภายใต้การควบคุมของสํานักงานก.ล.ต.
6.มุสลิมสามารถซื้อที่ดินได้ไม่จํากัดส่วนชาวพุทธซื้อที่ดินได้แค่50ไร่เท่านั้น7.ธ.ก.ส.เปิดสินเชื่อโครงการสนับสนุนสินเชื่อฉุกเฉินสําหรับผู้รับผลกระทบจากโควิด19จํานวน50,000 - 100,000บาท8.ผู้อื่นรู้ยอดเงินในธนาคารได้หากรู้เบอร์มือถือที่ผูกพร้อมเพย์9.สธ.เตือนไข้หวัดใหญ่ครั้งนี้มีความร้ายแรงมากให้งดการเดินทางและกิจกรรมทุกประเภทและ10.เพจเฟซบุ๊กสํานักงานก.ล.ต.มีลิงก์เชื่อมไปเว็บไซต์ที่เสนอแจกAirdropเหรียญคริปโต
“อยากขอความร่วมมือประชาชนอย่าหลงเชื่อตื่นตระหนกหรือแชร์ข่าวที่ได้รับผ่านโซเชียลโดยไม่ได้มีการตรวจสอบให้รอบด้านหรือติดต่อสอบถามไปยังหน่วยงานที่ถูกอ้างชื่อในข่าวขอให้มีความรอบคอบในการรับข้อมูลข่าวสารเลือกเชื่อเลือกแชร์และสามารถติดตามและแจ้งเบาะแสข่าวปลอมมาที่ศูนย์ต่อต้านข่าวปลอมผ่านไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
*************
รัฐบาลไทย-ข่าวทำเนียบรัฐบาล-ลดอัตราเงินสมทบผู้ประกันตน ม.33 และ ม.39
วันพฤหัสบดีที่ 7 เมษายน 2565
ลดอัตราเงินสมทบผู้ประกันตน ม.33 และ ม.39
วันพุธที่ 6 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลบรรเทาภาระค่าใช้จ่ายแก่ผู้ประกันตนและผู้ประกอบการ โดยอนุมัติร่างกฎกระทรวงกําหนดอัตราเงินสมทบกองทุนประกันสังคม เพื่อลดอัตราการส่งเงินสมทบเข้ากองทุน กรณี ม.33 เดิมนายจ้างและลูกจ้างส่งเงินสบทบฝ่ายละร้อยละ 5 ให้เหลือร้อยละ 1 ส่วน ม.39 จากเดือนละ 432 บาท เหลือเดือนละ 91 บาท เป็นระยะเวลา 3 งวด ตั้งแต่วันที่ 1 พ.ค.-31 ก.ค. 2565 นอกจากนี้ ยังได้อนุมัติหลักการร่างกฎกระทรวงซึ่งเป็นการกําหนดอัตราการจ่ายเงินบําเหน็จชราภาพแก่ผู้ประกันตนในช่วงที่มีการลดอัตราเงินสมทบ โดยให้คํานวณเพิ่มจากอัตราเงินสมทบขึ้นอีกร้อยละ 2.95 ของค่าจ้างที่มีตั้งแต่วันที่ 1 พ.ค. – 31 ก.ค.2565 เพื่อให้ผู้ประกันตนกว่า 4.8 ล้านคน ได้รับเงินบําเหน็จชราภาพเพิ่มมากขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ศบค.เคาะเปิดสถานบันเทิง ผับ บาร์ คาราโอเกะ เริ่ม 1 มิ.ย. นายกรัฐมนตรีพอใจ นทท.ต่างชาติ 4เดือนแรก ล้านคน มากกว่าปีที่แล้วทั้งปี5.88 แสนคน
วันศุกร์ที่ 20 พฤษภาคม 2565
ศบค.เคาะเปิดสถานบันเทิง ผับ บาร์ คาราโอเกะ เริ่ม 1 มิ.ย. นายกรัฐมนตรีพอใจ นทท.ต่างชาติ 4เดือนแรก ล้านคน มากกว่าปีที่แล้วทั้งปี5.88 แสนคน
ศบค.เคาะเปิดสถานบันเทิง ผับ บาร์ คาราโอเกะ เริ่ม 1 มิ.ย. นายกรัฐมนตรีพอใจ นทท.ต่างชาติ 4เดือนแรก ล้านคน มากกว่าปีที่แล้วทั้งปี5.88 แสนคน
วันนี้ 20 พฤษภาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากมาตรการผ่อนคลายการควบคุมโควิด-19 รัฐบาลได้ประกาศเปิดประเทศเต็มรูปแบบรองรับนักเที่ยวกระตุ้นเศรษฐกิจและการท่องเที่ยวในประเทศไทย ส่งผลทําให้มีนักท่องเที่ยวเดินทางเข้ามาประเทศไทย ตั้งแต่เดือนมกราคม - วันที่ 18 พฤษภาคม 2565 จํานวน 1 ล้านกว่าคน มากกว่าจํานวนนักท่องเที่ยวที่เดินทางมาประเทศไทยในปี 2564ทั้งปี ถึง 5.88 แสนคน ทั้งนี้ ตั้งแต่วันที่ 1 มิถุนายน 2565 จะมีการปรับแผนการผ่อนปรนมาตรการเข้าประเทศเพื่ออํานวยความสะดวกให้ชาวต่างชาติมากยิ่งขึ้น โดยยังคงThailand Pass แต่ปรับรูปแบบการกรอกข้อมูลให้ง่าย คงเหลือข้อมูลที่จําเป็น ได้แก่ 1. Vaccine 2. Insurance และ    3. Passport ซึ่งสามารถออก QR code ได้ทันทีหลังลงทะเบียนเสร็จ สําหรับคนไทยตั้งแต่วันที่ 1 มิถุนายน ยกเลิกระบบ Thailand Pass
นางสาวรัชดาฯ กล่าวว่า จากจํานวนนักท่องเที่ยวที่เดินทางเข้าประเทศไทยมากขึ้น ส่งผลตัวเลขรายได้ไตรมาสแรกปี 2565 เพิ่มขึ้นกว่าช่วงเดียวกันของปี 2564 กว่า 2 พัน% มีรายได้เพิ่มขึ้น 1.4 พัน% ทั้งนี้ ที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19) มีมติให้เปิดสถานประกอบการที่มีลักษณะสถานบริหาร สถานบันเทิง ผับ บาร์ คาราโอเกะ หรือสถานที่อื่นที่มีลักษณะคล้ายกัน โดยเริ่มตั้งแต่วันที่ 1 มิถุนายน เป็นต้นไป ภายใต้มาตรการตรวจคัดกรองผู้ให้บริการอย่างเข้มงวด ซึ่งจะต้องมีการตรวจ ATK ทุก ๆ 7 วัน หรือเมื่อมีอาการและมีความเสี่ยง ทั้งนี้ ผู้ให้บริการต้องปฏิบัติตามมาตรการ Universal Prevention อย่างเคร่งครัด สําหรับผู้ใช้บริการต้องแสดงหลักฐานการได้รับวัคซีนครบตามเกณฑ์ รวมถึงวัคซีนเข็มกระตุ้น และถือปฏิบัติตามมาตรการ Universal Prevention อย่างเคร่งครัดด้วย สําหรับประชาชนกลุ่ม 608 ขอให้หลีกเลี่ยงการเข้ารับบริการ คาดว่าจากการผ่อนคลายมาตรการดังกล่าวจะส่งผลดีต่อผู้ประกอบ และจะช่วยกระตุ้นเศรษฐกิจมากยิ่งขึ้น
“พลเอก ประยุทธ์ จันทร์โอชา นายกรัฐมนตรีพอใจต่อตัวเลขนักท่องเที่ยวที่เดินทางเข้ามาประเทศไทยเพิ่มมากขึ้น ถือเป็นสัญญาณที่ดีต่อการเติบโตทางเศรษฐกิจ ซึ่งการท่องเที่ยวเป็นเครื่องจักรสําคัญเป็นปัจจัยหลักในการขับเคลื่อนเศรษฐกิจและการสร้างรายได้ให้กับประเทศไทย ขอให้ทุกคนร่วมกันเป็นเจ้าบ้านที่ดีให้การต้อนรับนักท่องเที่ยวชาวต่างชาติให้เกิดความประทับใจ อยากกลับมาท่องเที่ยวในประเทศไทยอีก นายกรัฐมนตรีขอบคุณทุกภาคส่วนทั้งหน่วยงานราชการและประชาชน ที่ช่วยกันทําให้ภาพลักษณ์ด้านการท่องเที่ยวของไทยเป็นที่ยอมรับของชาวต่างชาติมากขึ้น เน้นย้ําให้ประชาชนเข้ารับการฉีดวัคซีนให้ครบ โดยเฉพาะผู้ให้บริการในภาคบริการต่าง ๆ ที่เกี่ยวข้อง เพื่อสร้างภูมิต้านทาน และเพื่อสร้างมั่นเชื่อมั่นต่อผู้ใช้บริการและนักท่องเที่ยวชาวต่างชาติ พร้อมกับกําชับให้เจ้าหน้าที่เข้มงวด คอยตรวจให้มีการปฏิบัติตามมาตรการอย่างเคร่งครัด ห้ามปล่อยปะละเลยไม่ปฏิบัติตามมาตรการ” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-มรภ.บุรีรัมย์ จัดงาน 50 ปี “ราชภัฏบุรีรัมย์มหกรรมวิชาการ และวัฒนธรรมนานาชาติ ครั้งที่ 5” (BRICC Festival 2022)
วันพฤหัสบดีที่ 24 กุมภาพันธ์ 2565
มรภ.บุรีรัมย์ จัดงาน 50 ปี “ราชภัฏบุรีรัมย์มหกรรมวิชาการ และวัฒนธรรมนานาชาติ ครั้งที่ 5” (BRICC Festival 2022)
มรภ.บุรีรัมย์ จัดงาน 50 ปี “ราชภัฏบุรีรัมย์มหกรรมวิชาการ และวัฒนธรรมนานาชาติ ครั้งที่ 5” (BRICC Festival 2022)
​ศาสตราจารย์(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม ให้เกียรติเป็นประธานเปิดงาน “50 ปี มหาวิทยาลัยราชภัฏบุรีรัมย์ งานราชภัฏบุรีรัมย์มหกรรมวิชาการและวัฒนธรรมนานาชาติ ครั้งที่ 5” (The 5 th Buriram Rajabhat Conference and Cultural Festival 2022 : BRICC Festival 2022) ในวันที่ 13-16 กุมภาพันธ์ 2565 ณ มหาวิทยาลัยราชภัฏบุรีรัมย์ โดยบุคลากร นักศึกษาทั้งภายในและต่างสถาบัน ตลอดจนและประชาชนชาว จังหวัดบุรีรัมย์ ให้ความสนใจร่วมรับชมกิจกรรมเป็นจํานวนมาก
ด้าน รศ.มาลิณี จุโฑปะมา อธิการบดีมหาวิทยาลัยราชภัฏบุรีรัมย์ กล่าวถึงการจัดงานในครั้งนี้ว่าเป็นกิจกรรมพิเศษในโอกาสครบรอบ 50 ปี ของมหาวิทยาลัย เพื่อยกย่อง เชิดชู คุณค่าของผลงานในอดีต ที่สืบสานมาจนถึงปัจจุบัน และวางแผนเพื่อพลิกโฉมต่อยอดต่อไปในอนาคต ตลอดจนให้ผู้เข้าร่วมกิจกรรมได้แลกเปลี่ยนแนวคิดและประสบการณ์ องค์ความรู้ เผยแพร่ผลงานทางวิชาการ พัฒนาทักษะความรู้จากการแข่งขันทักษะทางวิชาการ และส่งเสริม สืบสาน และเผยแพร่ ศิลปวัฒนธรรมไทย ตลอดจนการสร้างเครือข่ายการแลกเปลี่ยนเรียนรู้ด้านศิลปวัฒนธรรมในระดับนานาชาติ
ซึ่งกิจกรรมตลอดระยะเวลาทั้ง 4 วันประกอบไปด้วย การประชุมวิชาการระดับชาติและนานาชาติ ครั้งที่ 5 พ.ศ. 2565 (5th National and International Research Conference 2022 : NIRC V 2022) ภายใต้หัวข้อ “มหาวิทยาลัยเพื่อการพัฒนาท้องถิ่นสู่เป้าหมายการพัฒนาอย่างยั่งยืน” พิธีลงนามความร่วมมือ (MOU) รูปแบบออนไลน์ ระหว่างมหาวิทยาลัยราชภัฏบุรีรัมย์ และมหาวิทยาลัยนอร์ทเทิร์นฟิลิปปินส์ ประเทศฟิลิปปินส์ การสัมมนาเชิงวิชาการบูรณาการงานวิจัยสู่ท้องถิ่นและการประกวดนวัตกรรมท้องถิ่น พิธีวางศิลาฤกษ์ อาคารหอประชุมใหญ่ พิธีพุทธาภิเษกวัตถุมงคลพระพุทธสัพพัญญูสุคโต งานมหกรรมจัดแสดงสินค้าผลิตภัณฑ์ชุมชนจังหวัดบุรีรัมย์ 14 อําเภอ 60 ตําบล และการนําเสนอผลการดําเนินงาน ภายใต้โครงการ U2T (มหาวิทยาลัยสู่ตําบล สร้างรากแก้วให้กับประเทศ) การแข่งขันทักษะวิชาการระดับอุดมศึกษาจํานวน 21 รายการ ชิงรางวัลโล่พระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี การแสดงดนตรีและนาฏศิลป์เพื่อนําเสนอและถ่ายทอดองค์ความรู้ด้านศิลปะและวัฒนธรรมนานาชาติ สาธารณรัฐอินโดนีเซีย สาธารณรัฐอินเดีย และสาธารณรัฐแห่งสหภาพเมียนมา และพิธีมอบรางวัล “เพชรดี ศรีราชภัฏบุรีรัมย์”
รัฐบาลไทย-ข่าวทำเนียบรัฐบาล-ปลัด วธ. เป็นประธานฝ่ายฆราวาส ในพิธีเปิดโครงการติดตามผลการดำเนินกิจกรรม “อยู่บ้านสร้างบุญตลอดพรรษาออนไลน์”
วันพฤหัสบดีที่ 14 ตุลาคม 2564
ปลัด วธ. เป็นประธานฝ่ายฆราวาส ในพิธีเปิดโครงการติดตามผลการดําเนินกิจกรรม “อยู่บ้านสร้างบุญตลอดพรรษาออนไลน์”
พิธีเปิดโครงการติดตามผลการดําเนินกิจกรรม “อยู่บ้านสร้างบุญตลอดพรรษาออนไลน์”
วันที่ ๑๔ ตุลาคม ๒๕๖๔ เวลา ๐๙.๐๐ น. พระธรรมปัญญาบดี เจ้าอาวาสวัดมหาธาตุยุวราชรังสฤษฎิ์ เป็นประธานฝ่ายสงฆ์ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานฝ่ายฆราวาส ในพิธีเปิดโครงการติดตามผลการดําเนินกิจกรรม “อยู่บ้านสร้างบุญตลอดพรรษาออนไลน์” โดยมีนายกิตติพันธ์ พานสุวรรณ รองปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา ผู้บริหาร ข้าราชการ สภาศิลปิน และเจ้าหน้าที่ที่เกี่ยวข้อง เข้าร่วม ณ วัดมหาธาตุยุวราชรังสฤษฎิ์ เขตพระนคร กรุงเทพมหานคร
โดยงานดังกล่าว มีการ ถ่ายทอดสดทางระบบ Zoom Conference และ Facebook Fanpage : กรมการศาสนา (https://fb.watch/8Dwt94sfoI/)
รัฐบาลไทย-ข่าวทำเนียบรัฐบาล-ครม.เห็นชอบหลักเกณฑ์การกำหนดข้อจำกัดในการดำรงตำแหน่งหรือการประกอบอาชีพของบุคคลล้มละลายในกฎหมาย
วันอังคารที่ 26 กรกฎาคม 2565
ครม.เห็นชอบหลักเกณฑ์การกําหนดข้อจํากัดในการดํารงตําแหน่งหรือการประกอบอาชีพของบุคคลล้มละลายในกฎหมาย
ครม.เห็นชอบหลักเกณฑ์การกําหนดข้อจํากัดในการดํารงตําแหน่งหรือการประกอบอาชีพของบุคคลล้มละลายในกฎหมาย
วันที่ 26 กรกฎาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบหลักเกณฑ์การกําหนดข้อจํากัดในการดํารงตําแหน่งหรือการประกอบอาชีพของบุคคลล้มละลายในกฎหมาย ตามที่คณะกรรมการดําเนินการปฏิรูปกฎหมายในระยะเร่งด่วนเสนอ และให้ส่วนราชการนําไปใช้ประกอบการพิจารณาจัดทําร่างกฎหมายและการตรวจพิจารณากฎหมาย ซึ่งมีสาระสําคัญ เป็นการจํากัดสิทธิและเสรีภาพของบุคคลซึ่งเป็นหรือเคยเป็นบุคคลล้มละลายจะต้องพิจารณาให้สอดคล้องกับวัตถุประสงค์ของกฎหมายเป็นรายฉบับ รวมทั้งต้องพิจารณาถึงลักษณะการทําหน้าที่ ความรับผิดชอบ และผลกระทบอันอาจเกิดขึ้นจากการปฏิบัติงานในตําแหน่งหรืออาชีพนั้นด้วย     ทั้งนี้ จะพิจารณาตามประเภทตําแหน่งและอาชีพดังนี้คือ 1. ตําแหน่งสําคัญในภาครัฐ ควรกําหนดห้ามไม่ให้บุคคลล้มละลายหรือเคยเป็นบุคคลล้มละลายทุจริตดํารงตําแหน่งสําคัญทางการเมือง หรือตําแหน่งสําคัญอื่นในภาครัฐ เช่น สมาชิกสภาผู้แทนราษฎร สมาชิกวุฒิสภา หรือผู้ตรวจการแผ่นดิน เนื่องจากตําแหน่งดังกล่าวมีหน้าที่และอํานาจในการตัดสินใจในเรื่องสําคัญแทนบุคคลอื่น จึงควรเป็นบุคคลที่ได้รับความไว้วางใจจากสังคม
2.ตําแหน่งสําคัญในภาคเอกชน กฎหมายอาจกําหนดข้อจํากัดในการดํารงตําแหน่งเนื่องจากเหตุที่เป็นหรือเคยเป็นบุคคลล้มละลายไว้ได้ตามความจําเป็นและเหมาะสม โดยอาจกําหนดห้วงเวลาการห้ามไม่ให้บุคคลนั้นดํารงตําแหน่งไว้ด้วย เพื่อเป็นการจํากัดสิทธิและเสรีภาพที่ได้สัดส่วนตามความจําเป็น เช่น พระราชบัญญัติธุรกิจสถาบันการเงินพ.ศ.2551 ซึ่งห้ามมิให้สถาบันการเงินแต่งตั้งหรือยอมให้บุคคลซึ่งเป็นบุคคลล้มละลาย หรือพ้นจากการเป็นบุคคลล้มละลายมาแล้วไม่ถึง 5 ปี ทําหน้าที่ผู้จัดการ ผู้มีอํานาจจัดการ หรือที่ปรึกษาของสถาบันการเงิน
3.การดํารงตําแหน่งกรรมการ ในกรณีที่ตําแหน่งกรรมการนั้นจําเป็นต้องอาศัยความรู้และความเชี่ยวชาญความเกี่ยวข้องกับการบริหารจัดการทรัพย์สินหรือกิจการ ควรกําหนดห้ามไม่ให้บุคคลล้มละลายดํารงตําแหน่งกรรมการทุกกรณี ส่วนในกรณีที่ความเชี่ยวชาญของตําแหน่งกรรมการนั้นไม่ได้มีความเกี่ยวข้องกับการบริหารจัดการทรัพย์สินหรือกิจการ ย่อมไม่มีความจําเป็นต้องกําหนดให้การเป็นหรือเคยเป็นบุคคลล้มละลายเป็นข้อจํากัดในการดํารงตําแหน่ง
4.การรับราชการ ปัจจุบันกฎหมายว่าด้วยระเบียบบริหารงานบุคคลในภาครัฐหลายฉบับกําหนดข้อจํากัดห้ามบุคคลล้มละลายเข้ารับราชการ ซึ่งเมื่อพิจารณาจากเหตุผลและความจําเป็นตามหลักรัฐธรรมนูญและการปฏิบัติหน้าที่ราชการแล้ว กฎหมายไม่ควรกําหนดห้ามเป็นการทั่วไปไม่ให้บุคคลซึ่งเป็นหรือเคยเป็นบุคคลล้มละลายเข้ารับราชการ ทั้งในกรณีของการเป็นข้าราชการ พนักงานราชการ ลูกจ้างประจํา และลูกจ้างชั่วคราว
5.การประกอบอาชีพอื่นๆ หากเป็นอาชีพที่มีความเกี่ยวข้องกับการบริหารจัดการทรัพย์สินหรือกิจการ หรือมีเหตุผลหรือความจําเป็นอื่นที่ไม่อาจให้บุคคลล้มละลายเป็นผู้ปฏิบัติหน้าที่นั้นได้ ให้สามารถกําหนดข้อจํากัดดังกล่าวไว้ในกฎหมายตามความจําเป็นและเหมาะสมได้
ทั้งนี้ การนําหลักเกณฑ์ข้างต้นไปประกอบการพิจารณาการจัดทําร่างกฎหมายและการตรวจพิจารณาร่างกฎหมายที่อยู่ในความรับผิดชอบของส่วนราชการต่างๆ จะช่วยให้การจัดทําร่างกฎหมายไม่เป็นการจํากัดสิทธิและเสรีภาพของประชาชนจนเกินความจําเป็น มีความทันสมัย สอดคล้องกับสภาวการณ์มากขึ้น และช่วยลดอุปสรรคในการประกอบอาชีพของบุคคลล้มละลายด้วย
รัฐบาลไทย-ข่าวทำเนียบรัฐบาล-“กอช. ชวนลูกๆ บอกรักแม่ มอบเงินออมให้แม่ พร้อมรับสิทธิประกันคุ้มครองพี่ช้าง 365”
วันอังคารที่ 10 สิงหาคม 2564
“กอช. ชวนลูกๆ บอกรักแม่ มอบเงินออมให้แม่ พร้อมรับสิทธิประกันคุ้มครองพี่ช้าง 365”
กอช.เชิญชวนลูกๆ บอกรักแม่ มอบเงินออมให้แม่มีใช้ยามเกษียณ เนื่องในโอกาสวันแม่แห่งชาติ เพียงสมัครสมาชิกใหม่ หรือ ส่งเงินออมสะสม 600 บาทขึ้นไป รับสิทธิ์ประกันคุ้มครองส่วนบุคคลพี่ช้าง 365
กองทุนการออมแห่งชาติ หรือ กอช. เชิญชวนลูกๆ บอกรักแม่ มอบเงินออมให้แม่มีใช้ยามเกษียณ เนื่องในโอกาสวันแม่แห่งชาติ เพียงสมัครสมาชิกใหม่ หรือ ส่งเงินออมสะสม 600 บาทขึ้นไป รับสิทธิ์ประกันคุ้มครองส่วนบุคคลพี่ช้าง 365 พร้อมได้รับเงินสมทบเพิ่มจากรัฐตามช่วงอายุของสมาชิกสูงสุด 100% ไม่เกิน 1,200 บาทต่อปี ตั้งแต่วันนี้ – 30 สิงหาคม 2564
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนลูกๆ บอกรักแม่ที่มีอายุไม่เกิน 60 ปี โดยการมอบเงินออมเพื่อวัยเกษียณ เนื่องในโอกาสวันแม่แห่งชาติ สมัครสมาชิกใหม่หรือส่งเงินออมสะสม 600 บาท รับสิทธิ์ประกันคุ้มครองส่วนบุคคลพี่ช้าง 365 พร้อมได้รับเงินสมทบเพิ่มจากรัฐตามช่วงอายุของสมาชิกสูงสุด 100% ไม่เกิน 1,200 บาท สําหรับ 2,000 ท่านแรก เริ่มตั้งแต่วันนี้ – 30 สิงหาคม 2564 โดยสามารถตรวจสอบสิทธิและคุณสมบัติ คุณแม่ด้วยตนเองก่อนการสมัครสมาชิกได้ที่แอปพลิเคชัน “กอช.” หรือที่เว็บไซต์ กอช. “www.nsf.or.th”
ทั้งนี้ ด้วยสถานการณ์โรคติดเชื้อไวรัสโควิด-19 ตามนโยบายของรัฐบาลรณรงค์ให้ประชาชน ลดการเดินทางออกจากบ้านป้องกันการแพร่ระบาด ผู้ที่สนใจสามารถสมัครสมาชิกได้ที่ แอปพลิเคชัน “กอช.” หรือ หน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธนาคารออมสิน ธ.ก.ส. ธอส. และธนาคารกรุงไทย ทุกสาขา รวมทั้งเคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานพิธีวางศิลาฤกษ์ อาคารสำนักงาน 2 อาคารสำนักงานสถาบันวิทยาการท่าอากาศยานและสายงานมาตรฐานท่าอากาศยานและการบิน ทอท.
วันอังคารที่ 15 มิถุนายน 2564
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานพิธีวางศิลาฤกษ์ อาคารสํานักงาน 2 อาคารสํานักงานสถาบันวิทยาการท่าอากาศยานและสายงานมาตรฐานท่าอากาศยานและการบิน ทอท.
...
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานพิธีวางศิลาฤกษ์ อาคารสํานักงาน 2 อาคารสํานักงานสถาบันวิทยาการท่าอากาศยานและสายงานมาตรฐานท่าอากาศยานและการบิน บริษัท ท่าอากาศยานไทย จํากัด (มหาชน)
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานพิธีวางศิลาฤกษ์อาคารสํานักงาน 2 อาคารสํานักงานสถาบันวิทยาการท่าอากาศยานและสายงานมาตรฐานท่าอากาศยานและการบิน บริษัท ท่าอากาศยานไทย จํากัด (มหาชน) (ทอท.) พร้อมด้วย นายพิศักดิ์ จิตวิริยะวศิน รองปลัดกระทรวงคมนาคม ร่วมพิธี โดยมี นายนิตินัย ศิริสมรรถการ กรรมการผู้อํานวยการใหญ่ ทอท. ผู้บริหารระดับสูง และเจ้าหน้าที่ ให้การต้อนรับ ในวันที่ 14 มิถุนายน 2564 ณ บริเวณพื้นที่ก่อสร้างอาคารสํานักงาน 2 สํานักงานใหญ่ ทอท.
อาคารสํานักงาน 2 อาคารสํานักงานสถาบันวิทยาการท่าอากาศยานและสายงานมาตรฐานท่าอากาศยานและการบิน ก่อสร้างขึ้นเพื่อรองรับการเติบโตของจํานวนบุคลากรของ ทอท. ในอนาคตให้เพียงพอสําหรับการปฏิบัติงานอย่างมีประสิทธิภาพ รวมทั้งเป็นอาคารที่รองรับการฝึกอบรมบุคลากรจํานวนมาก โดยเน้นงานด้านวิชาการ ซึ่งสามารถใช้งานร่วมกับงานด้านมาตรฐานท่าอากาศยานและการบิน
รัฐบาลไทย-ข่าวทำเนียบรัฐบาล-สาร พลเอก ประยุทธ์ จันทร์โอชา นายกรัฐมนตรี เนื่องใน “วันผู้สูงอายุแห่งชาติ” และ “วันแห่งครอบครัว” ประจำปี 2565 วันที่ 13 เมษายน 2565 และ วันที่ 14 เมษายน 2565
วันพุธที่ 13 เมษายน 2565
สาร พลเอก ประยุทธ์ จันทร์โอชา นายกรัฐมนตรี เนื่องใน “วันผู้สูงอายุแห่งชาติ” และ “วันแห่งครอบครัว” ประจําปี 2565 วันที่ 13 เมษายน 2565 และ วันที่ 14 เมษายน 2565
สาร พลเอก ประยุทธ์ จันทร์โอชา นายกรัฐมนตรี เนื่องใน “วันผู้สูงอายุแห่งชาติ” และ “วันแห่งครอบครัว” ประจําปี 2565 วันที่ 13 เมษายน 2565 และ วันที่ 14 เมษายน 2565
สารพลเอกประยุทธ์จันทร์โอชานายกรัฐมนตรี
เนื่องใน“วันผู้สูงอายุแห่งชาติ”และ“วันแห่งครอบครัว”ประจําปี2565
วันที่13เมษายน2565และวันที่14เมษายน2565
---------------------------
เนื่องในโอกาส“วันผู้สูงอายุแห่งชาติ”และ“วันแห่งครอบครัว”ประจําปี2565ผมขอส่งความระลึกถึงและความปรารถนาดีมายังผู้สูงอายุทุกท่านและพี่น้องประชาชนชาวไทยทุกครอบครัวให้มีความอบอุ่นเข้มแข็งรักใคร่กลมเกลียวกัน
“วันผู้สูงอายุแห่งชาติ”และ“วันแห่งครอบครัว”ถือเป็นวันสําคัญที่สร้างความตระหนักรู้ให้แก่ประชาชนและสังคมได้เห็นถึงความสําคัญของผู้สูงอายุในฐานะผู้เป็นเสาหลักผู้ทรงภูมิปัญญาและประสบการณ์ในการดําเนินชีวิตซึ่งเปรียบเสมือนศูนย์รวมจิตใจของสมาชิกในครอบครัวเพื่อเป็นการสร้างความสัมพันธ์ที่ดีระหว่างสมาชิกในครอบครัวแสดงให้เห็นถึงความนอบน้อมอันเป็นขนบธรรมเนียมที่ดีงามของไทย
สถานการณ์การแพร่ระบาดของโรคติดเชื้อไวรัสโคโรนา2019ผมขอแสดงความห่วงใยมายังผู้สูงอายุทุกท่านและขอให้ทุกครอบครัวช่วยกันดูแลสุขภาพซึ่งกันและกันโดยปฏิบัติตามคําแนะนําของกระทรวงสาธารณสุขอย่างเคร่งครัดเพื่อให้พี่น้องประชาชนสามารถดําเนินชีวิตร่วมกับครอบครัวได้อย่างเป็นปกติสุขต่อไป
ในโอกาสนี้ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายที่ท่านเคารพนับถือตลอดจนความรักความห่วงใยกันในครอบครัวจงเป็นพลังให้ทุกท่านประสบแต่ความสุขมีสุขภาพกายสุขภาพใจที่สมบูรณ์แข็งแรงและสัมฤทธิ์ผลในสิ่งที่พึงปรารถนาโดยทั่วกัน
รัฐบาลไทย-ข่าวทำเนียบรัฐบาล-นายกฯ ขอบคุณแบงค์ชาติ ปลดล๊อครวมหนี้ระหว่างธนาคาร เร่งจ่ายเงินพยุงจ้างงานลูกจ้างเอสเอ็มอี สามล้านคน เปิดทบทวนสิทธิ์ถึง 27 พ.ย.นี้
วันอาทิตย์ที่ 21 พฤศจิกายน 2564
นายกฯ ขอบคุณแบงค์ชาติ ปลดล๊อครวมหนี้ระหว่างธนาคาร เร่งจ่ายเงินพยุงจ้างงานลูกจ้างเอสเอ็มอี สามล้านคน เปิดทบทวนสิทธิ์ถึง 27 พ.ย.นี้
นายกฯ ขอบคุณแบงค์ชาติ ปลดล๊อครวมหนี้ระหว่างธนาคาร เร่งจ่ายเงินพยุงจ้างงานลูกจ้างเอสเอ็มอี สามล้านคน เปิดทบทวนสิทธิ์ถึง 27 พ.ย.นี้
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่านายกรัฐมนตรีขอบคุณธนาคารแห่งประเทศไทย (ธปท.) ที่ช่วยเร่งรัดการแก้ปัญหาหนี้ครัวเรือน คู่ขนานไปกับมาตรการต่าง ๆ ของรัฐบาล โดย ธปท. ได้ออกมาตรการอย่างต่อเนื่องในการช่วยเหลือลดภาระดอกเบี้ยให้แก่ลูกหนี้ที่ได้รับผลกระทบจากโควิด-19 ทําให้สถาบันการเงินมีเครื่องมือในการช่วยเหลือลูกหนี้ได้มากขึ้น
ล่าสุด เมื่อ 16 พ.ย. ธปท. ได้ออกแนวทางการให้ความช่วยเหลือลูกหนี้ ประกอบด้วย 1) ให้สถาบันการเงินและผู้ประกอบธุรกิจต้องไม่เรียกเก็บค่าปรับจากการไถ่ถอนสินเชื่อก่อนครบกําหนด (prepayment fee) เช่น ดอกเบี้ย เบี้ยปรับ ค่าปรับ ค่าบริการ สําหรับสินเชื่อส่วนบุคคลภายใต้การกํากับ และสินเชื่อรายย่อยเพื่อประกอบอาชีพภายใต้การกํากับ ทั้งจํานวนหรือบางส่วนเป็นการชั่วคราว เพื่อลดข้อจํากัดในการรีไฟแนนซ์และสนับสนุนการรวมหนี้ ทั้งนี้ ให้มีผลจนถึง 31 ธันวาคม 2566 และ 2) ปรับปรุงแนวทางการรวมหนี้ (debt consolidation) ระหว่างสินเชื่อเพื่อที่อยู่อาศัยและสินเชื่อรายย่อยประเภทอื่นโดยขยายขอบเขตให้สามารถรวมหนี้ระหว่างสถาบันการเงินและผู้ประกอบธุรกิจได้จากเดิมที่ทําได้เฉพาะสถาบันการเงินเดียวกัน
ทั้งนี้ แนวทางทั้งสองจะช่วยบรรเทาภาระดอกเบี้ยของลูกหนี้ได้อย่างมาก และสามารถบริหารจัดการหนี้ส่วนบุคคลให้สอดรับกับสถานะทางการเงินของตนเอง ต่อลมหายใจโดยไม่ต้องกังวลเรื่องการถูกฟ้องร้อง
ในส่วนของรัฐบาล ได้ออกมาตรการ ช่วยเหลือสภาพคล่องเอสเอ็มอีเพื่อรักษาระดับจ้างงาน พยุงการจ้างงานให้ลูกจ้างนับล้านมีงานทํา มีเงินเดือนต่อไป ผ่านการให้เงินช่วยเหลือสถานประกอบการในระบบประกันสังคม ที่มีลูกจ้างไม่เกิน 200 คน จํานวน 3,000 บาทต่อหัวลูกจ้าง เป็นเวลาสามเดือน (พฤศจิกายน - ธันวาคม) ซึ่งระยะเวลาการลงทะเบียนได้สิ้นสุดลงเมื่อคืน วันที่ 20 พ.ย. ที่ผ่านมา โดยตัวเลขผู้ลงทะเบียน ณ วันที่ 19 พ.ย มีสถานประกอบการลงทะเบียนเข้าร่วมโครงการ 2.01 แสนราย ช่วยรักษาระดับการจ้างงานลูกจ้างสัญชาติไทย 2.87 ล้านคน สําหรับผู้ที่ลงทะเบียนแล้วระบบแจ้งว่า "ขาดคุณสมบัติ" สามารถดําเนินการยื่นเรื่องขอทบทวนสิทธิ์ผ่านเว็บไซต์ "ส่งเสริมการจ้างงานเอสเอ็มอี.doe.go.th" ตั้งแต่ 21 – 27 พ.ย. 64 ทั้งนี้คาดว่าการจ่ายเงินจะเริ่มในช่วงปลายเดือน พ.ย.นี้
นางสาวรัชดา กล่าวด้วยว่า ที่ผ่านมารัฐบาลได้ออกมาตรการการแก้ปัญหาหนี้ครัวเรือนในหลายด้าน อาทิ ออกกฎหมายป้องกันการคิดดอกเบี้ยผิดนัดที่ไม่เป็นธรรม จัดการเจ้าหนี้นอกระบบ ช่วยเหลือให้ประชาชนผู้ได้รับผลกระทบจากสถานการณ์โควิด-19 เข้าถึงสินเชื่อผ่านธนาคารรัฐ มาตรการลดภาระค่าใช่จ่าย และเร่งฟื้นฟูทางเศรษฐกิจ ให้ผู้ประกอบการได้เดินหน้า ประชาชนมีงานทํา และเมื่อเชื่อมโยงกับมาตรการของ ธปท.ข้างต้น ก็จะเสริมส่งกัน บรรเทาภาระหนี้สินภาคครัวเรือนได้
........................
รัฐบาลไทย-ข่าวทำเนียบรัฐบาล-รมช.มนัญญา มอบอุปกรณ์ทางการแพยท์ ในโครงการสหกรณ์ไทยช่วยเหลือผู้ประสบภัยโควิด-19
วันอาทิตย์ที่ 26 กันยายน 2564
รมช.มนัญญา มอบอุปกรณ์ทางการแพยท์ ในโครงการสหกรณ์ไทยช่วยเหลือผู้ประสบภัยโควิด-19
รมช.มนัญญา มอบอุปกรณ์ทางการแพยท์ ในโครงการสหกรณ์ไทยช่วยเหลือผู้ประสบภัยโควิด-19
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานพิธีเปิดโครงการสหกรณ์ไทยช่วยเหลือผู้ประสบภัยโควิด-19 พร้อมด้วยนายวิศิษฐ์ ศรีสุวรรณ อธิบดีกรมส่งเสริมสหกรณ์ โดยมี ประธานสันนิบาตสหกรณ์แห่งประเทศไทย ประธานสันนิบาตสหกรณ์จังหวัดอุทัยธานี สหกรณ์ออมทรัพย์ครูอุทัยธานี เข้าร่วม โดยมอบอุปกรณ์ทางการแพทย์ และถุงยังชีพให้กับบุคลากรทางการแพทย์และสหกรณ์ในจังหวัดอุทัยธานี ณ สวนน้ําเฉลิมพระเกียรติ บึงพระชนก อําเภอเมือง จังหวัดอุทัยธานี
นางสาวมนัญญา กล่าวว่า จากสถานการณ์วิกฤตการแพร่ระบาดของไวรัสโควิด-19 หลายหน่วยงานยังขาดแคลนและต้องการความช่วยเหลืออย่างเร่งด่วน กระทรวงเกษตรและสหกรณ์ ได้ติดตามสถานการณ์ความเดือดร้อนของสมาชิกสหกรณ์อย่างต่อเนื่องและได้กําชับให้หน่วยงานที่เกี่ยวข้องเร่งให้ความช่วยเหลือสหกรณ์และสมาชิกอย่างเร่งด่วน สําหรับโครงการสหกรณ์ไทยช่วยเหลือผู้ประสบภัยโควิด-19 จัดขึ้นโดยสันนิบาตสหกรณ์แห่งประเทศไทย ร่วมกับสหกรณ์ทั่วประเทศ และสันนิบาตสหกรณ์จังหวัด รวมทั้งหน่วยงานท่ีเกี่ยวข้อง เพื่อบรรเทาความเดือดร้อนให้กับสมาชิกสหกรณ์ ประชาชนและบุคลากรทางการแพทย์ที่ได้รับผลกระทบจากสถานการณ์การแพร่ระบาดของโรค COVID-19 โดยมอบอุปกรณ์ทางการแพทย์และเครื่องอุปโภค-บริโภค (ถุงยังชีพ)ให้กับจังหวัดพื้นที่สีแดงเข้มและควบคุมสูงสุดตามประกาศ ศบค. รวมท้ังสิ้น 29 จังหวัด
โดยในวันนี้ เป็นความร่วมระหว่างสันนิบาตสหกรณ์แห่งประเทศไทย ร่วมกับ สันนิบาตจังหวัดอุทัยธานี และสหกรณ์ออมทรัพย์ครูอุทัยธานี มอบชุด PPE จํานวน 300 ชุด หน้ากาก N95 จํานวน 350 ชุด เครื่องวัดออกซิเจนปลายนิ้ว จํานวน 150 อัน ถุงยังชีพ จํานวน 100 ชุด ให้กับสหกรณ์ บุคลากรทางการแพทย์และผู้ที่ได้รับผลกระทบจากโควิด19 ในจังหวัดอุทัยธานี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบรางวัลจับยาเสพติด 13 หน่วยงาน 3.2 ล้านไปแบ่งสายลับ ชวนชาวบ้านร่วมแจ้งเบาะแส 1386 ยันได้เงินจริง หวังทุกคนร่วมด้วยช่วยกันให้ลูกหลานปลอดภัย
วันเสาร์ที่ 20 สิงหาคม 2565
รัฐมนตรีว่าการกระทรวงยุติธรรม มอบรางวัลจับยาเสพติด 13 หน่วยงาน 3.2 ล้านไปแบ่งสายลับ ชวนชาวบ้านร่วมแจ้งเบาะแส 1386 ยันได้เงินจริง หวังทุกคนร่วมด้วยช่วยกันให้ลูกหลานปลอดภัย
รัฐมนตรีว่าการกระทรวงยุติธรรม มอบรางวัลจับยาเสพติด 13 หน่วยงาน 3.2 ล้านไปแบ่งสายลับ ชวนชาวบ้านร่วมแจ้งเบาะแส 1386 ยันได้เงินจริง หวังทุกคนร่วมด้วยช่วยกันให้ลูกหลานปลอดภัย
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า รัฐบาลได้ให้ความสําคัญในการแก้ไขปัญหายาเสพติดเพื่อไม่ให้ลูกหลานของเราเข้าไปยุ่งเกี่ยวและทําให้หมดไปจากสังคม เป้าหมายหลักของเรา คือ การยึดทรัพย์ขยายผลจับกุมทั้งเครือข่าย โดยเมื่อวันที่ 19 ส.ค. 2565 ที่จ.ชลบุรี ได้มีพิธีการจ่ายเงินสินบนค่าตอบแทนผู้แจ้งความนําจับผู้ค้ายาเสพติด โดยขณะนี้มี 64 หน่วยงานที่ได้รับรางวัล รวมเป็นเงิน 11,833,935 บาท และได้มีหน่วยงานที่เข้ารับเงินสินบนแล้ว 13 หน่วยงาน เป็นเงิน 3,244,904 บาท ซึ่งการจ่ายเงินในครั้งนี้จะมีส่วนของประชาชนที่แจ้งเบาะแสด้วย โดยหน่วยงานที่รับมอบจะนําไปแบ่งให้เอง เนื่องจากต้องรักษาความลับให้กับผู้แจ้งเบาะแส
นายสมศักดิ์ กล่าวอีกว่า นอกจากนี้เรายังได้นําทรัพย์สินของผู้ค้ายาเสพติดที่จับกุมและยึดได้มาประมูล ซึ่งในปี 2565 ทาง ป.ป.ส. ได้จัดการขายทอดตลาด 61 ครั้ง 6,339 รายการ มูลค่าการขาย 353 ล้านบาท ส่วนการขายทอดตลาดล่าสุดที่ จ.ชลบุรี มีทรัพย์สิน109 รายการ มูลค่าประมาณ 3 ล้านบาท อาทิ รถยนต์ 2 คัน ทองรูปพรรณ 107 รายการ มูลค่าประมาณ 2.8 ล้านบาท ซึ่งเงินที่ได้มาจะใช้สนับสนุนการปฏิบัติงานเจ้าหน้าที่และเป็นเงินรางวัลต่อผู้แจ้งเบาะแสต่อไป
"ผมขอเชิญชวนประชาชนแจ้งเบาะแสผู้ค้ายาเสพติด โทรสายด่วน 1386 ท่านจะได้ส่วนแบ่งจากการยึดทรัพย์ 5% ซึ่งเราทําให้เห็นแล้วว่าเราจ่ายจริง และยังเก็บข้อมูลเป็นความลับเพื่อความปลอดภัยของผู้แจ้งเบาะแสอีกด้วย โดยนอกจากท่านจะได้รางวัลแล้ว ยังเป็นการช่วยให้ลูกหลานและสังคมของเรามีความปลอดภัยจากยาเสพติดมากยิ่งขึ้น" นายสมศักดิ์ กล่าว
รัฐบาลไทย-ข่าวทำเนียบรัฐบาล-​รัฐบาลเชิญชวนภาคธุรกิจท่องเที่ยวจัดแคมเปญ ออกโปรโมชั่นดึงดูดนักท่องเที่ยวเพิ่ม เผย IATA ประเมินล่าสุดปีนี้ต่างชาติเข้าไทยเกิน 10 ล้านคน
วันจันทร์ที่ 27 มิถุนายน 2565
​รัฐบาลเชิญชวนภาคธุรกิจท่องเที่ยวจัดแคมเปญ ออกโปรโมชั่นดึงดูดนักท่องเที่ยวเพิ่ม เผย IATA ประเมินล่าสุดปีนี้ต่างชาติเข้าไทยเกิน 10 ล้านคน
​รัฐบาลเชิญชวนภาคธุรกิจท่องเที่ยวจัดแคมเปญ ออกโปรโมชั่นดึงดูดนักท่องเที่ยวเพิ่ม เผย IATA ประเมินล่าสุดปีนี้ต่างชาติเข้าไทยเกิน 10 ล้านคน
วันที่ 27 มิ.ย. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า กระทรวงคมนาคมได้รายงานให้พล.อ.ประยุทธ์ จันทร์โอชา นายกรัฐมนตรีและรมว.กลาโหม ทราบว่าล่าสุดสมาคมขนส่งทางอากาศระหว่างประเทศ หรือ IATA ได้การคาดการณ์การจราจรทางอากาศและจํานวนผู้เดินทางจากต่างประเทศมายังประเทศไทยในปี 2565 จะเกินกว่า 10 ล้านคน โดยการเพิ่มขึ้นของผู้เดินทางเป็นไปทิศทางเดียวกับทั่วโลก เนื่องจากหลายประเทศผ่อนคลายข้อจํากัดการเข้าประเทศ หลังคลายความกังวลต่อสถานการณ์โควิด19
โดยขณะนี้สํานักงานการบินพลเรือนแห่งประเทศไทย (กพท.)ได้หารือกับทุกสายการบินและผู้บริหารท่าอากาศยานทุกแห่ง เพื่อจัดเที่ยวบิน สลอตการบิน การเพิ่มบุคลากร ให้สอดคล้องกับจํานวนผู้โดยสาร โดยเฉพาะตั้งแต่วันที่ 1 ก.ค. 2565 เป็นต้นไปที่ผู้โดยสารขาเข้าระหว่างประเทศจะสูงขึ้นหลังการยกเลิกการลงทะเบียนในระบบ Thailand Pass สําหรับชาวต่างชาติ การเดินทางเข้าประเทศกลับสู่ภาวะปกติเช่นเดียวกับช่วงก่อนเกิดการแพร่ระบาดของโควิด19
น.ส.ไตรศุลี กล่าวว่า กระทรวงคมนาคมและกระทรวงการท่องเที่ยวและกีฬาได้หารือและเห็นสอดคล้องกันการดําเนินมาตรการผ่อนคลายของรัฐบาล สนับสนุนการเดินทางเข้าประเทศของนักท่องเที่ยวต่างชาติได้ระดับหนึ่ง แต่หากภาคธุรกิจด้านการท่องเที่ยวทั้งส่วนของโรงแรม ที่พัก ร้านอาหาร สถานที่ท่องเที่ยวต่างๆ ร่วมออกแคมเปญ จัดกิจกรรมโปรโมชั่นดึงดูดด้วยจะสามารถดึงดูดนักท่องเที่ยวให้เลือกประเทศไทยเป็นจุดหลายปลายทาง ยอดนักท่องเที่ยวจะสูงกว่าประมาณการได้ ซึ่งหมายถึงเม็ดเงินที่จะเข้ามาหมุนเวียนในเศรษฐกิจประเทศมากขึ้นด้วย
“รัฐบาลขอเชิญชวนผู้ประกอบการในภาคการท่องเที่ยวร่วมกับภาครัฐในการฟื้นฟูภาคการท่องเที่ยว โดยออกออมเปญ มีกิจกรรมทางการตลาด มีโปรโมชั่นต่างๆ เพื่อสร้างแรงดึงดูดให้นักท่องเที่ยวตัดสินใจมาประเทศไทย เมื่อการผ่อนคลายมาตรการของภาครัฐได้ประกอบกับแรงดึงดูดของเอกชนจะสร้างอิมแพคที่มากพอและทําให้ภาคท่องเที่ยวไทยฟื้นตัวได้เร็วยิ่งขึ้น” น.ศ.ไตรศุลี กล่าว
สําหรับข้อมูลผู้เดินทางเข้าประเทศไทยของนักท่องเที่ยวต่างชาติสะสมทุกตั้งแต่วันที่ 1 ม.ค. -26 มิ.ย. 2565 รวม 2,027,230 คน โดยประเทศที่เดินทางเข้าไทยมามากที่สุด 5 อันดับแรก ได้แก่ อินเดีย 220,962 คน มาเลเซีย 184,782 คน สหราชอาณาจักร 121,328 คน สิงคโปร์ 121,264 คน และสหรัฐฯ 102,964 คน
ส่วนด่านที่มีผู้เดินทางผ่านมาที่สุด 5 อันดับแรก ได้แก่ ด่านท่าอากาศยานสุวรรณภูมิ 1,224,951 คน ท่าอากาศยานภูเก็ต 472,276 คน ท่าอากาศยานดอนเมือง 91,001 คน ด่านสะเดา 56,186 คน และด่านหนองคาย 28,579 คน
..........................
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีผลสำรวจ “HSBC Navigator: SEA in Focus” ประจำปี 2022 นักลงทุนเชื่อมั่นศักยภาพของไทย พร้อมส่งเสริมการลงทุนในประเทศ เดินหน้ากระตุ้นเศรษฐกิจ
วันพุธที่ 15 มิถุนายน 2565
โฆษกรัฐบาลเผย นายกฯ ยินดีผลสํารวจ “HSBC Navigator: SEA in Focus” ประจําปี 2022 นักลงทุนเชื่อมั่นศักยภาพของไทย พร้อมส่งเสริมการลงทุนในประเทศ เดินหน้ากระตุ้นเศรษฐกิจ
โฆษกรัฐบาลเผย นายกฯ ยินดีผลสํารวจ “HSBC Navigator: SEA in Focus” ประจําปี 2022 นักลงทุนเชื่อมั่นศักยภาพของไทย พร้อมส่งเสริมการลงทุนในประเทศ เดินหน้ากระตุ้นเศรษฐกิจ ตั้งเป้าเป็นศูนย์กลางการลงทุนในภูมิภาค
วันที่ 15 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับผลการสํารวจจากธนาคาร “HSBC Navigator: SEA in Focus” ประจําปี 2022 และยืนยันรัฐบาลพร้อมอํานวยความสะดวกสนับสนุนการลงทุนให้แก่นักลงทุนเพื่อกระตุ้นเศรษฐกิจทั้งในประเทศและภูมิภาค
ทั้งนี้ ธนาคาร HSBC ได้เผยผลสํารวจ “HSBC Navigator: SEA in Focus” ประจําปี 2022 รายงานว่า บริษัทต่างชาติส่วนใหญ่ยังมั่นใจในการวางแผนขยายธุรกิจในภูมิภาคเอเชียตะวันออกเฉียงใต้ภายในระยะเวลา 2 ปีนี้ โดยเฉพาะอย่างยิ่งประเทศไทย ซึ่งบริษัทต่างชาตินิยมเลือกให้เป็นประเทศตัวเลือกสําคัญที่จะเข้ามาลงทุนในภูมิภาคมากถึง 23% เป็นอันดับที่ 2 รองจากประเทศสิงคโปร์
โฆษกประจําสํานักนายกรัฐมนตรี กล่าวว่า ผลสํารวจดังกล่าวเป็นการรวบรวมข้อมูลความคิดเห็นจากบริษัทต่างชาติมากกว่า 1,500 แห่ง จาก 6 ประเทศมหาอํานาจ ได้แก่ ฝรั่งเศส เยอรมนี อินเดีย สาธารณรัฐประชาชนจีน สหราชอาณาจักร และสหรัฐอเมริกา ซึ่งต่างมีแนวโน้มที่จะวางแผนดําเนินงานในภูมิภาคเอเชียตะวันออกเฉียงใต้ในอนาคต เนื่องด้วยตลาดที่ขยายตัวอย่างต่อเนื่อง ส่งผลให้ภาพรวมของเศรษฐกิจในภูมิภาคเอเชียตะวันออกเฉียงใต้มีการเติบโตไปในทิศทางที่ดีมากยิ่งขึ้น โดยเฉพาะประเทศไทยซึ่งมีปัจจัยสนับสนุนหลากหลาย ทั้งมีการคาดการณ์ว่าเศรษฐกิจโดยรวมของประเทศจะเติบโตขึ้น ถึง 3.8% ในปี 2565 แม้จะเผชิญความไม่แน่นอนและความท้าทายของโลก รวมทั้งเป็นประเทศที่โดดเด่นด้านเทคโนโลยีในประเทศอาเซียน โดยมีจุดแข็งด้านเทคโนโลยีชีวภาพ เทคโนโลยีเอดจ์ (Enhanced Data rates for Global Evolution: EDGE) ความปลอดภัยทางไซเบอร์ การชําระเงินทางดิจิทัล รวมทั้งเศรษฐกิจดิจิทัลที่กําลังเติบโต ประกอบกับเป็นประเทศที่มีขนาดของเศรษฐกิจใหญ่เป็นอันดับที่ 2 ในอาเซียน ล้วนเป็นปัจจัยสนับสนุนที่ทําให้บริษัทต่างชาติให้ความสนใจขยายธุรกิจในไทย
“นายกรัฐมนตรีให้ความสําคัญ เน้นย้ําการทํางานเพื่อส่งเสริมแนวทางสนับสนุนการลงทุนในประเทศด้วยประสิทธิภาพสูงสุด ทั้งนี้ ไทยผลักดันและตั้งเป้าเป็นศูนย์กลางการค้า และการลงทุนในภูมิภาค ซึ่งนายกรัฐมนตรีได้เน้นย้ําให้หน่วยงานที่เกี่ยวข้องได้เดินหน้าตามแนวทางเพื่อดึงดูดนักลงทุนต่างชาติ อํานวยความสะดวกในการประกอบกิจการในไทย โดยในการประชุมบอร์ดบีโอไอ เมื่อวันที่ 13 มิถุนายน 2565 ที่ประชุมได้เห็นชอบปรับปรุงหลักเกณฑ์การส่งเสริมการลงทุนกิจการนิคมหรือเขตอุสาหกรรมอัจฉริยะ และเพื่อเป็นการดึงดูดนักลงทุนต่างชาติและอํานวยความสะดวกในการประกอบกิจการในประเทศไทย บีโอไอได้กําหนดให้นิติบุคคลต่างด้าวที่ได้รับการส่งเสริมการลงทุนที่มีทุนจดทะเบียนเรียกชําระแล้วไม่น้อยกว่า 50 ล้านบาท โดยถือครองที่ดินเป็นที่ตั้งสํานักงานของกิจการได้ไม่เกิน 5 ไร่ ที่ดินเป็นที่พักอาศัยสําหรับผู้บริหารผู้ชํานาญการต่างชาติได้ไม่เกิน 10 ไร่ และที่ดินเป็นที่พักอาศัยของคนงานได้ไม่เกิน 20 ไร่” นายธนกรฯ กล่าว
รัฐบาลไทย-ข่าวทำเนียบรัฐบาล-ปลดล็อก! ม.ธรรมศาสตร์ สามารถนำเข้าวัคซีน - ยา - เวชภัณฑ์ รักษาโควิดได้
วันศุกร์ที่ 27 สิงหาคม 2564
ปลดล็อก! ม.ธรรมศาสตร์ สามารถนําเข้าวัคซีน - ยา - เวชภัณฑ์ รักษาโควิดได้
....
เว็บไซต์ราชกิจจานุเบกษา เผยแพร่ประกาศข้อบังคับมหาวิทยาลัยธรรมศาสตร์ ว่าด้วยการจัดการบริการทางการแพทย์และการสาธารณสุขในสถานการณ์การแพร่ระบาดของโรคติดเชื้อไวรัสโคโรนา 2019 พ.ศ. 2564
.
สาระสําคัญ คือ มหาวิทยาลัยธรรมศาสตร์จะสามารถจัดหา ผลิต ขาย นําเข้า หรือขออนุญาตและออกใบอนุญาต การขึ้นทะเบียนยา วัคซีน เวชภัณฑ์ อุปกรณ์การแพทย์ ฯลฯ เพื่อใช้ในการรับมือกับสถานการณ์การแพร่ระบาดของโรคโควิด-19 ได้ ตั้งแต่วันที่ 27 ส.ค. 64 เป็นต้นไป
.
อ่านเพิ่มเติม คลิกhttp://www.ratchakitcha.soc.go.th/.../2564/E/197/T_0068.PDF
#ไทยคู่ฟ้า#รวมไทยสร้างชาติ#ร่วมต้านโควิด19
-------------------